
ไทยเภสัชศาสตร์และวิทยาการสุขภาพ” ปีที่ 7 ฉบับที่ 2 นี้ มีบทความงานวิจัยที่หลากหลาย ตัวอย่างงานวิจัยที่น่าจะเป็นประโยชน์ต่อการสาธารณสุขและแสดงถึงความเข้มแข็งทั้งเนื้อหาวิชาการและวิทยาการวิจัย ได้แก่ การวิจัยเรื่อง ผลของโปรแกรมพัฒนาความฉลาดทางอารมณ์สำหรับเด็กวัยก่อนเรียน ในสถานสงเคราะห์เด็กอ่อนรังสิต ซึ่งแสดงถึงความก้าวหน้าในการดูแลสุขภาพและพัฒนาการของประชากรที่ดี โดยใช้ความรู้และออกแบบการทดลองได้อย่างน่าเชื่อถือ เป็นตัวอย่างสำหรับการศึกษาทดลองแบบโปรแกรมเป็นอย่างดี นอกจากนี้ มีบทความที่สะท้อนการพัฒนางานเภสัชกรรมปฏิบัติ เรื่องการใช้กระบวนการประสานรายการยาร่วมกับการให้คำแนะนำด้านยาในการดูแลผู้ป่วยนอกโรคเบาหวาน ซึ่งแม้เป็นการศึกษาที่ประเมินผลลัพธ์ยาก แต่ผู้วิจัยก็ได้พยายามอย่างมากที่จะให้การศึกษาน่าเชื่อถือและมีประโยชน์ในการนำไปปฏิบัติ ถือเป็นการพยายามพัฒนาวิชาชีพเภสัชกรรมให้ก้าวหน้าอีกทางหนึ่ง 
ท้ายนี้ คณะเภสัชศาสตร์ มหาวิทยาลัยศรีนครินทรวิโรฒหวังว่าท่านคงได้รับประโยชน์จากวารสารนี้ตามสมควร 

